ai4bharat/Pralekha huggingface dataset:
وزارت دفاع
گیا کے افسران کی ٹریننگ اکیڈمی سے 81 جنٹلمین کیڈٹ پاس آؤٹ ہوئے
نئی دہلی۔ 11 دسمبر آج گیا میں 20 ویں پاسنگ آؤٹ پریڈ کے موقع پر آفیسرز ٹریننگ اکیڈمی  روایتی فوجی روپ میں نظر آیا۔ آج کے اس پریڈ میں ٹیکنیکل انٹری اسکیم –38 کے 81 افسران بشمول دوست ممالک کے 09 افسران اور اسپیشل کمیشن آفیسرز کورس –47 کے 18 افسران شامل ہوئے۔ ایس سی او کورس میں 14 جنٹلمین کیڈٹ بھی شامل تھے جنہیں آسام رائفلز میں بطور افسر کمیشن فراہم کیا گیاہے ۔ اس کے علاوہ، ٹی ای ایس – 44 کورس کے 60 جنٹلمین کیڈٹ ملٹری کالج آف الیکٹرانکس اینڈ مکینیکل انجینئرنگ، سکندرآباد، ملٹری کالج آف ٹیلی کمیونی کیشن انجینئرنگ، مہو اور کالج آف ملٹری انجینئرنگ، پنے میں انجینئرنگ کی ڈگری حاصل کرنے کے لیے مختلف آرمی کیڈٹ ٹریننگ ونگ میں گئے۔ جنٹلمین کیڈٹس نے اپنی اسمارٹ اور ہم آہنگی والی ڈرل سے سب کو مسحور کر دیا۔
او ٹی اے، گیا کے کمانڈنٹ، لیفٹیننٹ جنرل جی اے وی ریڈی پریڈ کا جائزہ لینے والے افسر تھے۔
پاسنگ آؤٹ ٹیکنیکل انٹری اسکیم کورس میں میرٹ کے لحاظ سے پہلے نمبر پر آنے سورڈ آف آنر کے اعزاز سے جنٹلمین کیڈٹ آدتیہ ونش آریہ کو نوازا گیا اور پاسنگ آؤٹ اسپیشل کمیشن آفیسرز کورس میں میرٹ کے لحاظ سے اول آنے پر سلور میڈل سے اکیڈمی کیڈٹ ایڈجوٹینٹ دھنیش اے وی کو نوازا گیا۔ گریز کمپنی کو بطور کمپنی بہترین مجموعی کارکردگی پر آٹم ٹرم 2021 کے لیے چیف آف آرمی سٹاف بینر سے نوازا گیا۔
لیفٹیننٹ جنرل جی اے وی ریڈی نے نئے کمیشن حاصل کرنے والے افسران پر زور دیا کہ وہ بے لوث، سرشار اور پیشہ ورانہ خدمات انجام دے کر اپنے ملک اور اپنےادارے کو قابل فخر بنائیں۔ انہوں نے علمی جنگجو ہونے کی اہمیت اور میدان جنگ میں در پیش بے شمار چیلنجوں کے لیے اختراعی ردعمل کی قیادت پر زور دیا تاکہ مخالفین کو پیچھے چھوڑ سکیں اور ان سے بہتر کارکردگی کا مظاہرہ کرسکیں۔ انہوں نے تربیت حاصل کرنے والوں سے اپیل کی کہ وہ اپنی تکنیکی صلاحیتوں میں اضافہ کرتے ہوئے لڑائی کی تیزی سے بدلتے ہوئے طریقہ کار کے لیے خود کو اور اپنے زیر کمان فوجیوں کو ہم آہنگ کریں۔
پریڈ کا مشاہدہ کرنے والے قابل فخر والدین کو مبارکباد دیتے ہوئے لیفٹیننٹ جنرل جی اے وی ریڈی نے کہا کہ وہ ان چند خوش نصیبوں میں سے ہیں جن کے بیٹوں کو مسلح افواج میں خدمات انجام دینے کا موقع ملے گا جو دنیا کی بہترین افواج میں سے ایک ہیں۔ اکیڈمی بھوٹان، سری لنکا، لاؤس اور ویتنام کے غیر ملکی جنٹلمین کیڈٹوں کو اپنی اپنی قومی فوجوں کے کامیاب فوجی لیڈر بننے کا اعزاز حاصل کرنے کے لیےمعیاری فوجی تربیت فراہم کر رہی ہے۔ اکیڈمی میں ساتھی جنٹلمین کیڈٹس کے ساتھ دوستی، قوموں کے درمیان خیر سگالی پیدا کرنے میں ایک طویل سفر طے کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14139
(Visitor Counter : 118
زراعت اور کاشتکاروں کی فلاح و بہبود کی وزارت
آئی ٹی پی جی آر ایف اے کے تیسرے دن، جی بی9میں پلانٹ ٹریٹی کے تین سب سے اہم ایشوز پر صلاح و مشورہ کیا گیا
غذا او رزراعت کے لئے پلانٹ جینیاتی وسائل پر بین الاقوامی معاہدے کے9ویں سیشن کے تیسرے دن جی بی 9 نے پلانٹ معاہدے کے سب سے اہم ایشوز پر صلاح و مشورہ کیا۔
- ہندوستان نے ’’فصل تنوع کے سرپرست‘‘کی شکل میں برادریوں ، کسان-سرپرستوں اور خواتین پر توجہ مرکوز کرنے پر زور دیا۔
جی بی 9نے فصل تنوع کے سرپرست اور مسلسل دستیابی میں برادریوں، کسان-سرپرستوں اور خواتین کی ’’فصل تنوع کے سرپرست‘‘کی شکل میں رول کو منظوری دینے کے لئے ’’فصل تنوع کے سرپرستوں کا جشن‘‘پر ایک تجویز کو آخری شکل دی۔
- ہندوستان نے ایم ایل ایس کے اضافے پر مشاورت کو آگے بڑھانے کے لئے قیادت کا رول اختیار کیا۔
جی بی-9نے پلانٹ معاہدے کے ایم ایل ایس کے کام کاج کو بڑھانے کی تدبیر کے پیکیج پر جی بی-8کے دوران ٹوٹ جانے والے بات چیت کو پھر سے شروع کرنے کے لئے ایک مسودہ عمل کی رہنمائی کے لئے ایک رابطہ گروپ قائم کیا۔مکمل بحث میں ایجنڈے کو آگے بڑھانے کے لئے جی بی-9کے نمائندوں نے رابطہ گروپ کی پہلی غیر رسمی میٹنگ کی۔
- ہندوستان نے آئی سی آر آئی ایس اے ٹی کی مالی صورتحال کی طرف جی بی-9کی توجہ مرکوز کی۔
آئی سی آر آئی ایس اے ٹی ’وَن-سی جی آئی اے آر‘کا حصہ نہیں ہے، لیکن معاہدے کی دفعہ 15کے ذریعے بیان کی گئی سی جی اے آئی آر جین بینک بنا ہو اہے۔ ہندوستان نے مطالبہ کیا کہ جی بی-9، آئی سی آر آئی ایس اے ٹی جین بینک کے مسلسل مالی امداد کے موضوع پر صلاح و مشورہ کرے۔
- ہندوستان نے سی بی ڈی سے آزاد پلانٹ معاہدے میں ڈیجیٹل سِکوینس اطلاعات پر صلاح و مشورے کا مطابلہ کیا۔
جی بی 9میٹنگ میں اس بات پر بات چیت کی گئی کہ ڈیجیٹل سکوینس اطلاعات پر غورو خوض کے لئے ایجنڈہ 17کے تحت ہندوستان نے مفہوم ، دائرہ کار، نفاذ کی شکل، رسائی اور فائدہ شراکت داری کی وضاحت کے لئے تکنیکی صلاح و مشورہ جاری رکھنے کی ضرورت کی حمایت کی۔
ڈی ایس آئی تمام بین الاقوامی پلیٹ فارم پر حل کرنے کے لئے ایک مشکل ایشورہا ہے، چونکہ آئی ٹی پی جی آر ایف اے صلاح و مشورہ مواد میں عام طور پر سر فہرست ہے اور نسبتاً آسان بھی ہے۔ہندوستان ن دلیل دی کہ کثیر رُخی نظام اضافے پر بحث و مشاورت پر سمجھوتہ کئے بغیر ڈی ایس آئی کے ایشو کو حل کیا جانا چاہئے۔
ہندوستان نے مزید دہرایا کہ آئی ٹی پی جی آر ایف اےکو ڈی ایس آئی ایشو کو حل کرنے کے لئے جینیاتی تنوع پر اجلاس کا انتظار نہیں کرنا چاہئے، کیونکہ آئی ٹی پی جی آر ایف اے صلاح و مشورہ مواد میں نسبتاً آگے ہے۔ دائرے میں نقش کرنے اور لاگو کرنے میں آسان ہے۔
وزیراعظم کا دفتر
وزیر اعظم جناب نریندر مودی اور سعودی عرب کے ولی عہد شہزادہ عالی جناب محمد بن سلمان بن عبدالعزیز ال سعود کے درمیان ٹیلی فون پر بات چیت
نئی دہلی، 10 مارچ 2021: وزیر اعظم جناب نریندر مودی نے آج مملکت سعودی عرب کے ولی عہد شہزادہ عالی جناب محمد بن سلمان سے ٹیلی فون پر بات چیت کی۔
دونوں رہنماؤں نے 2019 میں قائم ہوئی باہمی کلیدی شراکت داری کونسل کے کام کاج کا جائزہ لیا اور بھارت۔ سعودی شراکت داری میں رونما ہونے والی مستحکم نمو کے بارے میں اطمینان کا اظہار کیا۔ وزیر اعظم نے دونوںممالک کے درمیان تجارت اور سرمایہ کاری میں مزید توسیع کے لئے اپنی خواہش کا اظہار کیا، اور بھارتی معیشت کے ذریعہ سعودی عرب کو پیش کیے جانے والے مواقع پر روشنی ڈالی۔
بھارت اور سعودی عرب کے درمیان خصوصی دوستی اور عوام سے عوام کے درمیان رابطے کے جذبے کے تحت دونوں رہنماؤں نے کووِڈ۔19 وبائی مرض کے خلاف ایک دوسرے کی مدد جاری رکھنے پر اتفاق کیا۔ انہوں نے باہمی مفادات سے وابستہ علاقائی اور بین الاقوامی سطح پر رونما ہورہی تبدیلیوں کا بھی جائزہ لیا۔
وزیر اعظم نے ولی عہد شہزادے کو جلد از جلد بھارت کا دورہ کرنے کے لئے پیش کی گئی اپنی دعوت کا اعادہ کیا۔
________
ش ح ۔اب ن
U-2394
(
ریلوے کی وزارت
2024 ء سے ٹرینوں کے لئے ویٹنگ لسٹ سے متعلق شائع خبروں کے بارے میں وضاحت
نئی لّی ، 19 دسمبر/ کئی اخباروں اور آن لائن اشاعت کرنے والوں نے قومی ریل منصوبے کے مسودے کا وسیع طور پر احاطہ کیا ہے ۔
کچھ شائع کی گئی خبروں سے ظاہر ہوتا ہے کہ ریلوے نے کہا ہے کہ 2024 ء سے کوئی ویٹنگ لسٹ نہیں ہو گی یا 2024 ء تک صرف کنفرمڈ ٹکٹ ہی دستیاب ہوں گے ۔
ریلوے اِس کی وضاحت کرتے ہوئے کہنا چاہتی ہے کہ ایسی کوششیں کی جا رہی ہیں کہ مانگ کے مطابق ٹرینوں کی دستیابی کے لئے صلاحیت میں اضافہ کیا جا سکے ۔ اس سے مسافروں کو ویٹنگ لسٹ کے امکانات کم ہو جائیں گے ۔ ویٹنگ لسٹ ایک ایسا ضابطہ ہے ، جو اُسی وقت ہوتی ہے ، جب کسی ٹرین کے لئے سفر کرنے والوں کی مانگ دستیاب برتھ یا سیٹوں کی تعداد سے زیادہ ہو ۔ اس ضابطے کو ختم نہیں کیا جا رہا ہے اور ‘‘ ویٹ لسٹ ’’ ایک ایسا ضابطہ ہے ، جو مانگ اور دستیابی کے درمیان اتار چڑھاؤ کو کم کرنے کا کام کرتا ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8231
(Visitor Counter : 172
بجلی کی وزارت
ریاستوں کے ساتھ تھرمل پاور پلانٹس میں ملاوٹ کے لیے کوئلے کی درآمد کی صورتحال کا جائزہ لیا گیا
جناب آر کے سنگھ نے ریاستوں کو کوئلے کی درآمد کے لیے آرڈر دینے کا مشورہ دیا
کوئلہ کمپنیوں سے حاصل ہونے والے کوئلے کے تناسب سے گھریلو کوئلہ تمام بجلی پیدا کرنے والی
کمپنیوں کو فراہم کیا جائے گا
تمل ناڈو اور مہاراشٹرا نے کوئلے کی درآمد کے لیے آرڈر جاری کیے
پنجاب اور گجرات ٹینڈرز کو حتمی شکل دینے کے جدید مرحلے میں ہیں
ریاستوں کو ریل-کم-روڈ  موڈ میں آف -ٹیک کو یقینی بنا کر پاور پلانٹس کو کوئلے کی سپلائی کو یقینی بنانے کے لیے اقدامات کرنے کی ضرورت ہے: وزیر توانائی
توانائی اور این آر ای کے مرکزی وزیر جناب آر کے سنگھ نے ریاستوں کے ساتھ تھرمل پاور پلانٹس میں ملاوٹ کے لیے کوئلے کی درآمد کی صورتحال کا جائزہ لیا۔ سکریٹری  جناب آلوک کمار، ریاستی حکومتوں کے سینئر افسران اور بجلی پیدا کرنے والی کمپنیاں کل ورچوئل طور پر منعقدہ میٹنگ میں موجود تھے۔ وزیر توانائی نے بڑھتی ہوئی مانگ کو پورا کرنے کے لیے گھریلو کوئلے کی سپلائی میں رکاوٹوں کے پیش نظر تھرمل پاور پلانٹس میں ملاوٹ کے لیے کوئلہ درآمد کرنے کی اہمیت کو اجاگر کیا۔ ریاستوں کو مشورہ دیا گیا کہ وہ ملاوٹ کے مقصد کے لیے کوئلے کی درآمد کے لیے آرڈر دیں تاکہ اضافی کوئلہ مئی 2022 کے مہینے سے ہی پاور پلانٹس تک پہنچ جائے۔ وزیر موصوف نے کہا کہ گھریلو کوئلہ تمام بجلی پیدا کرنے والی کمپنیو ں کو کوئلہ کمپنیوں سے موصول ہونے والے کوئلے کے تناسب سے فراہم کیا جائے گا۔ انہوں نے ریاستوں کو مزید مشورہ دیا کہ وہ اپنی کوئلے کی ضروریات کو پورا کرنے کے لیے کیپٹیو مائنز سے پیداوار میں اضافہ کریں جس سے لنکیج کوئلے پر بوجھ کو کم کرنے میں مدد ملے گی۔ انہوں نے اس بات پر زور دیا کہ ریاستوں کو اپنے پاور پلانٹس میں کوئلے کی ضرورت کی کمی کو پورا کرنے کے لیے ریل-کم-روڈ  موڈ میں آف -ٹیک کو یقینی بناتے ہوئے اپنے پاور پلانٹس کو کوئلے کی سپلائی کو یقینی بنانے کے لیے اقدامات کرنے کی ضرورت ہے اور کہا کہ ایسی صورت میں وہ ریاستیں جو آر سی آر کوئلہ نہیں اٹھا رہی ہیں اسے غیر مختص کر دیا جائے گا اور دوسری ریاستوں کو پیش کیا جائے گا اور متعلقہ ریاستیں اپنی ریاستوں میں کسی بھی کمی اور اس کے نتیجے میں بجلی کی قلت کے لیے ذمہ دار ہوں گی۔
میٹنگ میں سی ای اے کے پیش کردہ اعداد و شمار کے مطابق، یہ نوٹ کیا گیا کہ تمل ناڈو اور مہاراشٹرا کی ریاستوں نے کوئلے کی درآمد کے لیے آرڈر دے دیے ہیں، جب کہ پنجاب اور گجرات ٹینڈرز کو حتمی شکل دینے کے ایڈوانس مرحلے میں ہیں۔ اور دیگر ریاستوں کو وقت پر اپنے پاور پلانٹس میں ملاوٹ کے لیے کوئلہ درآمد کرنے کے لیے اضافی کوششیں کرنے کی ضرورت ہے۔ راجستھان، مدھیہ پردیش کی ریاستیں ٹینڈر جاری کرنے کے عمل میں ہیں۔ ہریانہ، اتر پردیش، مغربی بنگال، اڈیشہ اور جھارکھنڈ نے ابھی تک ٹینڈر جاری نہیں کیا ہے اور نہ ہی کوئلے کی درآمد کے لیے کوئی اہم کارروائی کی ہے اور انہیں اپنے پاور پلانٹس کو کوئلے کی فراہمی کو یقینی بنانے کے لیے ضروری اقدامات کرنے کا مشورہ دیا گیا ہے۔
آر سی آر کی حیثیت پر بھی غور کیا گیا اور یہ دیکھا گیا کہ آندھرا پردیش، کرناٹک، مدھیہ پردیش، مغربی بنگال، ہریانہ اور اتر پردیش کی جانب سے الاٹ شدہ کوئلہ اٹھانے کی پیش رفت تسلی بخش نہیں تھی۔ ان ریاستوں کو مشورہ دیا گیا کہ وہ اس کوئلے کو اٹھانے میں تیزی لائیں، ایسا نہ کرنے پر یہ آر سی آر کوئلہ دیگر بجلی پیدا کرنے والی کمپنیوں کو مختص کیا جائے گا جنہیں اس کی ضرورت ہے۔
وزیراعظم کا دفتر
وزیراعظم نے لوگوں پرزوردیاکہ وہ چیتوں سے متعلق دلچسپ مقابلوں میں حصہ لیں
وزیراعظم جناب نریندرمودی نے لوگوں پرزوردیاہے کہ وہ چیتوں کے بارے میں تین دلچسپ مقابلوں میں حصہ لیں ۔ جو مائی گو ویب سائٹ پردستیاب ہے ۔
وزیراعظم نے ٹوئیٹ کیا:
‘‘اب جب کہ ہم بے تابی سے چیتوں کو دیکھنے کے منتظرہیں ، مائی گو پرتین دلچسپ مقابلے پیش کئے گئے ہیں ۔ میں آپ سے ان مقابلوں میں حصہ لینے پرزوردیتاہوں ۔
mygov.in/careforcheetah
mygov.in/cheetahnames
mygov.in/cheetah "
وزیراعظم کا دفتر
وزیر اعظم نے ایشین گیمز 2022 میں سکواش مردوں کی ٹیم کوطلائی تمغہ ملنے پر مسرت کا اظہار کیا
وزیراعظم جناب نریندر مودی نے ہانگژو میں ایشین گیمز 2022 میں طلائی تمغہ جیتنے پر سورو گھوسال، ابھے سنگھ، ہریندر سندھو اور مہیش منگاؤکر کی اسکواش مینز ٹیم کو مبارکباد پیش کی ہے۔
وزیر اعظم نے ایکس پر پوسٹ کیا:
’’ایشین گیمز میں شاندار کامیابی حاصل کرنے اور گولڈ میڈل حاصل کرنے پر باصلاحیت سورو گھوسال، ابھے سنگھ، ہریندر سندھو اور مہیش منگاؤکر کو مبارکباد پیش کرتا ہوں۔ یہ کوشش بہت سے نوجوان ایتھلیٹس کو کھیلوں کو آگے بڑھانے اور اس میں مہارت حاصل کرنے کی تحریک دے گی۔ بھارت بے حد خوش ہے!
وزارت دفاع
دفاعی سکریٹری نے، ایرو انڈیا 2023 میں کئی دفاعی وفود کے ساتھ بات چیت کی
دفاعی سکریٹری جناب گری دھر ارمانے ، نے 14 فروری 2023 کو بینگلورو میں منعقد ہ ایرو انڈیا - 2023 کے موقع پر متعدد دفاعی وفود کے ساتھ ملاقات کی۔
متحدہ عرب امارات کی وزارت دفاع میں دفاعی سکریٹری جناب مطر سالم علی مران الظاہری کی قیادت میں متحدہ عرب امارات کے وفد کے ساتھ ایک دو طرفہ میٹنگ منعقد ہوئی۔ انہوں نے دفاعی تعاون سے متعلق متعدد امور پر تبادلہ خیال کیا اور باقاعدہ فوجی رابطوں پر اطمینان کا اظہار کیا۔
دفاعی سکریٹری نے، دفاعی صنعتوں کے سربراہ لیفٹیننٹ جنرل کان میئنٹ تھن کی قیادت میں میانما کے ایک وفد سے ملاقات کی ۔ جاری دفاعی تعاون سے متعلق امور پر تبادلہ خیال ہوا۔
برازیل کے ساتھ ایک دو طرفہ میٹنگ منعقد ہوئی۔ برازیل کے وفد کی قیادت دفاعی پروڈ یکشن سے متعلق سکریٹریٹ کے سربراہ میجر برگریڈیئر روئی چگاس میسکوئیٹا نے کی۔ انہوں نے دفاعی صنعت میں تعاون سے متعلق متعدد امور اور مزید تعاون کے امکانات پر تبادلہ خیال کیا۔
دفاعی سکریٹری نے قومی دفاع کی وزارت میں سکریٹری آف اسٹیٹ جنرل یون من کی قیادت میں کمبوڈیا کے ایک وفد سے ملاقات کی۔ انہوں نے دونوں ملکوں کے درمیان موجودہ تعاون کا جائزہ لیا اور دفاعی تعاون کو بڑھانے کے طریقوں پر تبادلہ خیال کیا۔
دفاعی سکریٹری کے ساتھ جمہوریہ بلغاریہ کی نائب وزیر دفاع محترمہ کیٹرینا گرامیٹی کووَا کے ساتھ ایک دو طرفہ میٹنگ کا اہتمام کیا گیا۔ دفاعی صنعت میں تعاون سے متعلق امو رپر تبادلہ خیال ہوا۔
ماریشش کی حکومت کے وزیراعظم کےد فتر میں مستقل سکریٹری جناب کےچن بال گوبن کی قیادت میں ماریشش کے ایک وفد نے دفاعی سکریٹری جناب گردھر ارمانے سے ملاقات کی۔ انہوں نے جاری اور مستقبل کے دفاعی تعاون کے امور پر غور و خوض کیا اور اہم امور پر تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔
ش ح۔ ف ا۔ ق ر
667U- 1
(Visitor Counter : 82
وزارت سیاحت
سیاحت کی وزارت نے بھارت میں ایم آئی سی ای صنعت کے فروغ کے لیے قومی حکمت عملی کے مسودے اور خاکے پر رائے طلب کی ہے
تجاویز 30 جون ، 2021 یا اس سے پہلے وزارت کو بھیجی جا سکتی ہیں
نئی دہلی،18 جون، 2021/ ایم آئی سی ای میٹنگوں ، ترغیبات، کانفریسوں اور نمائشوں کا دوسرا نام ہے۔ ایم آئی سی ای تجارتی سیاحت کے اہم حصوں میں سے ایک ہے جو عیش و آرام والی سیاحت سے بھی وابستہ ہے۔ یہ سب سے زیادہ ابھرتے ہوئے شعبوں میں سے ایک ہے اور ملک کے لیے بہت سے فائدوں کا سبب ہے۔ اگرچہ اس میں بہت سے امکانات موجود ہیں لیکن بھارت کی پوزیشن نسبتاً کافی کم درجہ ہے ۔ اِس کی پوزیشن عالمی ایم آئی سی ای تجارت کا محض تقریباً ایک فیصد ہے۔ دوسری طرف بھارت میں ایم آئی سی ای مارکیٹ کے موقعے بڑے پیمانے پر موجود ہیں اور جن میں لگاتار خاطر خواہ اضافہ ہو رہا ہے۔
سیاحت کی وزارت نے ایم آئی سی ای کی زبردست صلاحیت کو تسلیم کیا ہے اور وہ سیاحت کے اس شعبے کو فروغ دینے کے لیے سرگرمی کے ساتھ کام کر رہی ہے۔ سیاحت کی وزارت نے اس کے مطابق قومی حکمت عملی کا ایک مسودہ اور خاکہ تیار کیا ہے تاکہ بھارت میں ایم آئی سی ای صنعت کو فروغ دیا جا سکے۔ جو مندرجہ ذیل لنک پر سیاحت کی وزارت کی ویب سائٹ پر دستیاب ہے https://tourism.gov.in/ یہ ‘‘وھاٹ از نیو’’ سیکشن کے تحت دستیاب ہے
https://tourism.gov.in/sites/default/files/2021-06/Draft%20Strategy%20for%20MICE%20tourism%20June%2012.pdf
حکمت عملی کے دستاویز کو قطعی شکل دینے سے پہلے اور اس دستاویز کو مزید جامع شکل دینے سے پہلے سیاحت کی وزارت قومی حکمت عملی کے مسودے اور خاکے پر رائے اور تجاویز طلب کرنا چاہے گی۔ اپنی رائے 30 جون ، 2021 کو یا اس سے پہلے سیاحت کی وزرت کو اس ای میل پتے js.tourism[at]gov[dot]in, bibhuti.dash72[at]gov[dot]in, prakash.om50[at]nic[dot]inپر بھیجا جا سکتا ہے۔
اسٹیل کی وزارت
سیل نے خام فولاد کی پیداوار میں 7 فی صدی کا اضافہ درج کیا،
فروخت میں 2.7 فی صدی کا ریکارڈ اضافہ
نئی دہلی،4دسمبر 2020/ اسٹیل اتھارٹی آف انڈیا لمیٹیڈ  نے نومبر 2020 کے دوران خام اسٹیل کی پیداوار میں 7 فی صدی کا اضافہ درج کیا ہے۔ نومبر میں اس کی کل پیداوار 1.417 ملین ٹن رہی۔ گزشتہ سال اسی مدت کے دوران  کے دوران 1.328 ملین ٹن خام اسٹیل کی پیداوار ہوئی تھی۔ اس کے پانچ مربوط اسٹیل پلانٹ نے نومبر 2020 میں 1.402 ملین ٹن پیداوار ہوئی۔ ا س سے پہلے نومبر 2019 میں یہ اعدادوشمار 1.303 ملین ٹن تھا۔
اسکے علاوہ سیل نے فروخت کے معاملے میں اپنی شاندار کارکردگی کو جاری رکھا ہے۔ کمپنی نے نومبر 2020 میں 1.39 ملین ٹن اسٹیل کی فروخت کی ہے۔ روا ں مالی سال  کے ابتدائی مہینوں میں کووڈ-19 وبا کی چیلنجز کے باوجود اپریل تانومبر 2020 کی مدت میں مسلسل سدھار کی وجہ سے فروخت میں 2.7 فی صدی کا اضافہ ہوا ہے۔ اس مدت میں لاک ڈاؤن کی وجہ سے مانگ اور اسکی یپداوار اور مانگ میں کافی کمی دیکھی گئ تھی۔
سیل کے سربراہ جناب انل کمار چودھری نے کمپنی کی اس کارکردگی پر کہا’نومبر 2020 کے دوران یہ مظاہرہ بازار کی حالت میں سدھار کے ساتھ ملکر سیل کے ذریعہ کووڈ سے پہلے کے سطح کو حاصل کرنے کے لئے کی جارہی مسلسل کوششوں کو دکھاتاہے۔ بازار میں فی الحال اضافہ مواقع کا فائدہ اٹھانے پر توجہ مرکوز کرنے کے علاوہ سیل نے گھریلو کے ساتھ برآمد بازار میں بھی اپنی فروخت بڑھانے کی سمت میں کئی پہلیں کی ہیں۔ اس نے کمپنی کے انوینٹری کی سطح کو نیچے لانے کے ساتھ اس کی بیلنس شیٹ کو لیوریج کو کافی حد تک گھٹانے میں مدد کی ہے۔ اس کے علاوہ انہوں نے کہاکہ کمپنی آنے والےوقت یمں بازار میں اپنی حالت اور کرنے سے متلعق یقینی دہانی کرائی۔
زراعت اور کاشتکاروں کی فلاح و بہبود کی وزارت
ڈیجیٹل زراعت کے شعبے میں سرکاری – نجی شراکت داری پر مشاورت
نئی دہلی، 11/جولائی 2022 ۔ حکومت ہند کے زراعت اور کسانوں کی فلاح و بہبود کے محکمہ نے ورلڈ اکنامک فورم ، بھارت کے تعاون سے آج یہاں ڈیجیٹل زراعت میں سرکاری – نجی شراکت داری پر حصص داروں کی ایک روزہ مشاورت کا اہتمام کیا۔
اس کی صدارت محکمہ زراعت اور کسانوں کی بہبود کے سکریٹری جناب منوج آہوجا نے کی۔ جناب آہوجا نے 2022-23 کے لیے مرکزی بجٹ تقریر کا حوالہ دیا، جس میں ’’کاشتکاروں کو ڈیجیٹل اور ہائی ٹیک خدمات کی فراہمی کے بارے میں ایک پالیسی وژن پڑھا گیا ہے، جس میں سرکاری شعبے کے تحقیقی و توسیعی اداروں کے ساتھ ساتھ نجی ایگری ٹیک پلیئر اور ایگری ویلیو چین کے حصص دار شامل ہیں۔ ‘‘
اس کے بعد، جناب راجیو چاولہ، چیف نالج آفیسر  نے ڈیجیٹل زراعت کے لیے پبلک پرائیویٹ پارٹنرشپ کے تصوراتی فریم ورک پر اپنے بصیرت افروز خیالات کا اشتراک کیا۔ انھوں نے ڈیٹا شیئرنگ، ٹیکنالوجی کی توثیق اور سینڈ باکس کی ضرورت پر بھی متعلقہ نکات کا اشتراک کیا۔
جناب پرمود کمار مہردا، جوائنٹ سکریٹری  نے ڈیجیٹل زراعت کے نقطہ نظر کے بارے میں بات کی، جس میں جدید ٹیکنالوجیز شامل ہیں جو زراعت کے شعبے کو تبدیل کر رہی ہیں۔ انھوں نے ڈیجیٹل زراعت کی صلاحیت کو سمجھنے میں ہر حصص دار کے کردار پر بھی زور دیا۔
ریاستی نقطہ نظر سے، جناب اجیت کیسری، ایڈیشنل چیف سکریٹری، زراعت، مدھیہ پردیش نے بھی ڈیجیٹل زراعت اور اس کے امکانات پر اپنے خیالات کا اظہار کرتے ہوئے زراعت میں ٹیکنالوجی لانے کے لیے ایک فریم ورک کی ضرورت پر زور دیا۔
سیشن کو آگے بڑھاتے ہوئے، جناب پرشوتم کوشک، سربراہ، سی 4 آئی آر، ڈبلیو ای ایف - انڈیا نے حصص داروں کی مشاورت کے لیے منصوبہ پیش کیا۔ پی پی پی گورننس، ڈیٹا، سینڈ باکس، بازاروں تک رسائی، مالیات تک رسائی اور معلومات اور مشورے تک رسائی پر غور کرنے کے لیے چھ مشاورتی گروپ بنائے گئے۔
اس مشاورت میں مختلف ریاستی حکومتوں، ریاستی زرعی یونیورسٹیوں، آئی سی اے آر، ایگری ٹیک اسٹارٹ اپس، ایگری انڈسٹری، بینکس، تھنک ٹینک، سول سوسائٹی اور کسان تنظیموں سمیت مختلف حصص داروں سے وابستہ 140 سے زائد شرکاء نے شرکت کی۔
جناب جے ستیہ نارائن، چیف ایڈوائزر، ڈبلیو ای ایف - انڈیا اور جناب راجیو چاولہ نے اس بات پر روشنی ڈالی کہ اس پہل کو تیار کرنے کے لیے کس طرح مشاورت سے حاصل ہونے والی معلومات پر مزید غور کیا جائے گا۔ مشاورت کا اختتام جناب راکیش کماری تیواری، آئی ٹی ایس، ڈائریکٹر  کے شکریہ کے ساتھ ہوا۔
خواتین اور بچوں کی ترقیات کی وزارت
قبائلی علاقوں کے لیے ڈبلیو سی ڈی اسکیمیں
خواتین اور بچوں کی ترقی کی وزیراسمرتی زوبن ایرانی نے آج لوک سبھا میں ایک تحریری جواب میں بتایا کہ بہتر نگرانی اور موثر عمل آوری کو یقینی بنانے کے لیے، ملک میں خواتین اور بچوں کے لیے وزارت کی طرف سے نافذ کی جانے والی تمام اسکیموں، بشمول قبائلی علاقوں اور مدھیہ پردیش کے امنگوں والے اضلاع کو تین عمودی یعنی  سکشم آنگن واڑی اور پوشن 2.0  مشن شکتی  مشن واتسلیہ حصوں میں جوڑا گیا ہے۔ ان اسکیموں کی تفصیلات درج ذیل ہیں:
 سکشم آنگن واڑی اور پوشن 2.0: اس پروگرام کو 3 بنیادی عمودی حصوں میں دوبارہ ترتیب دیا گیا ہے:  پوشن اور نوعمر لڑکیوں کے لیے غذائی امداد  ابتدائی بچپن کی دیکھ بھال اور تعلیم [3-6 سال] اور  آنگن واڑی انفراسٹرکچر بشمول جدید، سکشم آنگن واڑیوں کو اپ گریڈ کرنا۔
 مشن شکتی: مشن شکتی میں بالترتیب خواتین کی حفاظت اور تحفظ اور خواتین کو بااختیار بنانے کے لیے دو ذیلی اسکیموں ‘سنبل’ اور ‘سامرتھیہ’ پر مشتمل ہے۔ ون اسٹاپ سینٹرز ، خواتین کی ہیلپ لائنز  اور بیٹی بچاؤ بیٹی پڑھاؤ  کی موجودہ اسکیموں کو سمبل ذیلی اسکیم کا حصہ بنایا گیا ہے، جبکہ پردھان منتری ماترو وندنا یوجنا ، اجولا، سوادھار گرہ اور ورکنگ ویمن ہاسٹل اور نیشنل کریچ اسکیم کی موجودہ اسکیموں کو سامرتھیہ میں شامل کیا گیا ہے۔
مشن واتسلیہ: مشن واتسلیہ کے تحت، بچوں کے تحفظ کی اسکیم  کو مشن موڈ میں ضرورت مند اور دیکھ بھال کرنے والے بچوں تک بہتر رسائی اور تحفظ کے لیے مضبوط کیا گیا ہے، جس کا مقصد یہ ہے: مشکل حالات میں بچوں کی مدد اور ان کو برقرار رکھنا۔  مختلف پس منظر سے تعلق رکھنے والے بچوں کی مجموعی نشوونما کے لیے سیاق و سباق پر مبنی حل تیار کریں۔  اختراعی حل کی حوصلہ افزائی کے لیے گرین فیلڈ پروجیکٹوں کی گنجائش فراہم کرنا۔  گیپ فنڈنگ کے ذریعے،اگر ضرورت پڑے تو کنورجنٹ کارروائی کو مستحکم کرنا۔
 یکم اکتوبر 2018 سے حکومت ہند نے اہم اے ڈبلیو سیز میں اے ڈبلیو ڈبلیوز کے اعزازیہ کو 3,000/روپے سے بڑھا کر 4,500/روپے ماہانہ کر دیا: منی- اے ڈبلیو سیز میں اے ڈبلیو ڈبلیوز کے اعزازیہ کو Rs.2,250/سے بڑھا کر Rs.3,500/- ماہانہ؛ اے ڈبلیو ایچ 1,500/روپے سے 2,250/- روپے ماہانہ؛ اور اے ڈبلیو ایچ کے لیے 250/- روپے ماہانہ اور اے ڈبلیو ڈبلیوز کے لیے 500 روپے کی کارکردگی سے منسلک ترغیبات متعارف کریا ہے۔ اس کے علاوہ، ریاستیں/ مرکز کے زیر انتظام علاقے بھی ان کارکنوں کو اپنے وسائل سے اضافی مالی مراعات/ اعزازی رقم ادا کر رہے ہیں، جو ریاست سے ریاست میں مختلف ہوتی ہیں۔
ماحولیات، جنگلات اور موسمیاتی تبدیلی کی وزارت
پانی اور چارے کی دستیابی کو بہتر بنانے کے لیے 10 ریاستوں میں جنگل کے علاقوں کے ایل آئی ڈی اے آر سروے کی تفصیلی پروجیکٹ رپورٹ جاری کی گئی
ان منصوبوں سے جنگلات کے علاقوں میں پانی اور چارے کی دستیابی کو فروغ دینے اور جنگلوں کی تخلیق نو کی صلاحیت کو بہتر بنانے میں مدد ملے گی: پرکاش جاوڈیکر
اس منصوبے کو کامیاب بنانے اور ٹکنالوجی کے استعمال کے اثرات کو ظاہر کرنے کے لئے تمام ریاستی حکومتوں کو تندہی سے کام کرنا چاہیے: مرکزی وزیر ماحولیات
نئی دہلی۔ 25 جون ماحولیات ، جنگلات اورماحولیاتی تبدیلی کے وزیر جناب پرکاش جاوڈیکر نے آج ایک ورچوئل تقریب میں 10 ریاستوں آسام ، بہار ، چھتیس گڑھ ، گوا ، جھارکھنڈ ، مدھیہ پردیش ، مہاراشٹرا ، منی پور ، ناگالینڈ ، اور تریپورہ میں جنگلاتی علاقوں کےایل آئی ڈی اے آر کے سروے کی تفصیلی پروجیکٹ رپورٹیں جاری کیں۔
جناب جاوڈیکر نے بتایا کہ یہ پروجیکٹ جسے حکومت ہند کی وزارت جل شکتی کے تحت واپکوس نام کی ایک پبلک سیکٹر اکائی کو سونپا گیا ہے ، اپنی نوعیت کا پہلا اور ایک منفرد تجربہ ہے ۔ اس میں ایل آئی ڈی اے آر ٹکنالوجی کا استعمال کیا گیا ہے جس سے جنگلوں کے علاقوں میں پانی اور چارے کی دستیابی کو فروغ دینے میں معاون ثابت ہوگی اور اس سلسلے میں انسانوں اور جانوروں کے مابین تنازعات کو کم کرے گی، زیر زمین پانی کو از سر نو بھرنے میں مدد کرے گی اور مقامی برادریوں کی مدد کرے گی۔ انہوں نے مختلف ریاستوں کے محکمہ جنگلات سے بھی کہا کہ وہ ان منصوبوں پر عمل درآمد کے لئے کیمپا فنڈ کو صحیح طریقے سے استعمال کریں اور واٹر شیڈ مینجمنٹ کے 'رج ٹو ویلی ' کے نقطہ نظر کو دھیان میں رکھ کر یں۔
واپکوس نے ایل آئی ڈی اے آر ٹکنالوجی کا استعمال کرتے ہوئے تفصیلی پروجیکٹ رپورٹیں تیار کی ہیں جس میں 3 – ڈی  ڈی ای ایم  ، امیجری اور پروجیکٹ کے علاقوں کی سطحوں کا استعمال مختلف قسم کی مٹی اور پانی کے تحفظ کے ڈھانچے جیسے اینیکٹ ، گیبین ، گلی پلگ ، منی پیرکولیشن ٹینک ، پیرکولیشن ٹینک ، کھیتوں کی میڑھ ، دھنسے ہوئے تالاب ، زراعت والے تالاب وغیرہ کی سفارش کرنے کے لیے کیا جاتا ہے۔ یہ ڈھانچے بارش کے پانی کے تحفظ اور اس کے بہاؤ کو روکنے میں مددگار ثابت ہوں گے ، جس سے زیر زمین پانی پانی کو دوبارہ بھرنے مدد ملے گی۔
واپکوس نے ریاستی جنگلات کے محکموں کی شراکت کے ساتھ ان ریاستوں میں جنگلوں کے اندر ایک بڑے ٹیلے کی شناخت کرنے کے ساتھ تفصیلی پروجیکٹ رپورٹ تیار کرنے اور مخصوص جغرافیہ ، اس کی ٹوپو گرافی اور وہاں کی مٹی کی خصوصیات کے مطابق مٹی اور پانی کے تحفظ کے موزوں اور عملی مائیکرو ڈھانچے کی تشکیل کے لیے مقامات اور ڈھانچوں کی شناخت کر نے کی غرض سے ہر ریاست میں اوسطا 10،000 ہیکٹر رقبے کی کی زمین کا انتخاب کیا ہے۔
ریاستوں / مرکز کے زیر انتظام ریاستوں نے جنگل کے اندر ایک بڑے ٹیلے کی نشاندہی اس معیار کے ساتھ کی ہے کہ منتخب کردہ علاقے میں ریاست کی اوسط بارش ہونی چاہئے اور اس علاقے میں مددگار قدرتی نسل درکار ہے جس کا مطلب یہ ہے کہ جنگلات کی کثافت 0.4 یا اس سے کم ہونی چاہئے ، لیکن ان میں مناسب این مداخلتوں کے ذریعہ دوبارہ تخلیق کرنے کی صلاحیت ہونی چاہیے۔
اس منصوبے کو 26 ریاستوں میں 261897 ہیکٹر سے زیادہ رقبے میں عمل در آمد کے لیے جولائی 2020 میں 18.38 کروڑ روپے کی کی لاگت سے واپکوس کو سونپا گیا تھا۔ باقی 16 ریاستوں کے لئے بھی ڈی پی آر جلد ہی جاری کیا جائے گا۔